MALEE ยอดขายพุ่งกระฉูดหนุนกำไร Q3 โต 176% มาที่ 161.01 ลบ.
MALEE ยอดขายพุ่งกระฉูดหนุนกำไร Q3 โต 176% มาที่ 161.01 ลบ. จากปีก่อนมีกำไร 58.44 ลบ. ขณะที่งวด 9 เดือนมีกำไร 413.38 ลบ. เพิ่มขึ้น 83% จากปีก่อนมีกำไร 225.61 ลบ.
10 พ.ย. 2559

บริษัท มาลีกรุ๊ป จำกัด (มหาชน) หรือ MALEE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 161.01 ล้านบาท หรือมีกำไรสุทธิ 1.15 บาทต่อหุ้น เพิ่มขึ้น 176% จากช่วงเดียวกันของปีก่อนที่มีกำไรสุทธิ 58.44 ล้านบาท หรือมีกำไรสุทธิ 0.42 บาทต่อหุ้น
ทั้งนี้ผลการดำเนินงานที่มีกำไรเพิ่มขึ้นเนื่องจากบริษัทมียอดขายเพิ่มขึ้น ขณะที่สามารถควบคุมค่าใช้จ่ายได้เป็นอย่างดี ทั้งต้นทุนการผลิต ค่าใช้จ่ายในการขาย และต้นทุนทางการเงิน
ขณะที่ผลการดำเนินงานช่วง 9 เดือนแรกมีกำไรสุทธิ 413.38 ล้านบาท หรือ 2.95 บาทต่อหุ้น เพิ่มขึ้น 83% จากช่วงเดียวกันของปีก่อนที่มีกำไรสุทธิ 225.61 ล้านบาท หรือ 1.62 บาทต่อหุ้น 